**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 9/2560**

**วันจันทร์ที่ 4 กันยายน พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.วิบูลย์ วงษ์สมบูรณ์ ผู้กำกับการสถานีตำรวจภูธรพรหมบุรี (แทน)

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5.นายวิสุทธิ์ รอดคำ สาธารณสุขอำเภอพรหมบุรี

6. นางสาวพรกนก สุขอุดม พัฒนาการอำเภอพรหมบุรี

7. **นายชาญวุธ สนธิ** สรรพากรพื้นที่สาขาพรหมบุรี

8. นางสมคิด ตั๋วสมพงษ์ เกษตรอำเภอพรหมบุรี

9. ร.ต.มานิต พัดนาก รักษาการแทนสัสดีอำเภอพรหมบุรี

8. ร.ท.ธีระยุทธ มาภู่ ผบ.มว.2 ชป.พท.ที่6 (ป.พัน.711) (แทน)

9. นายสมฤทธิ์ ปัญญายงค์ ผู้จัดการการไฟฟ้าส่วนภูมิภาค สาขาพรหมบุรี

10.นางพิกุล งามเลิศ ผอ.กศน.อำเภอพรหมบุรี (แทน)

11. นางจินตนา โตอิ่ม ผู้จัดการ ธกส. สาขาพรหมบุรี

12. นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

13. น.ส.สุภลักษณ์ ทองใบ นายกองค์การบริหารส่วนตำบลโรงช้าง (แทน)

14. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

15. นายบุญธรรม สินเขียวพงศ์ กำนันตำบลบางน้ำเชี่ยว

16. นายโอภาส ขำเจริญ กำนันตำบลบ้านแป้ง

17. นายประสิทธิ์ นนท์วงษ์ กำนันตำบลบ้านหม้อ

19. นายมานะ ผลทับทิม กำนันตำบลพระงาม

20. นายมาโนจน์ ภู่ระหงษ์ กำนันตำบลโรงช้าง

21. นายอนันต์ ทองประทีป กำนันตำบลหัวป่า

22. นายเจษฎา ปาลวัฒน์ ปลัดอำเภอ

23. นางบุษยา เกตุแก้ว ปลัดอำเภอ

18. นายณัฐวุฒิ เรืองสม ปลัดอำเภอ

**ผู้ไม่มาประชุม** 1. **นางสาวละเมียด โพธิ์งาม** ที่ดินอำเภอพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

 3.นายทวีป ผูกโพธิ์ นายกองค์การบริหารส่วนตำบลบ้านหม้อ (ติดราชการ)

 4. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

 5. นายมุนี คำแย้ม นายกเทศมนตรีตำบลบางน้ำเชี่ยว (ติดราชการ)

6. นางพีรภาว์ แก่นเสน ปลัดอำเภอ (ติดราชการ)

7. นางสาวจินตนา ทาภักดี ปลัดอำเภอ (ติดราชการ)

**มติที่ประชุม รับทราบ**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 9/2560 ประจำเดือน กันยายน 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **เรื่องประธานแจ้งที่ประชุมทราบ**

- ไม่มี -

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 8/2560 เมื่อวันพุธที่ 2 สิงหาคม 2560**

 **สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

 **1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน ตุลาคม 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันอังคารที่ 3 ตุลาคม 2560 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

 **2) เรื่อง โครงการผู้ว่าชวนเข้าวัดทำบุญ ประชารัฐร่วมใจรักษาศีล 5**

จังหวัดสิงห์บุรี กำหนดดำเนินโครงการผู้ว่าชวนเข้าวัดทำบุญ ประชารัฐร่วมใจรักษาศีล 5 ครั้งที่ 10 ในวันพฤหัสบดีที่ 7 กันยายน 2560 เวลา 09.30 ณ ศาลาการเปรียญวัดอุตมพิชัย ตำบลบางน้ำเชี่ยว อำเภอพรหมบุรี

 **3) เรื่อง การดำเนินโครงการขับเคลื่อนอำเภอคุณธรรมตามรอยพระยุคลบาท ประจำเดือน**

 **กันยายน 2560**

- โครงการหัวหน้าส่วนราชการพบนักเรียนหน้าเสาธง กำหนดจัดในวันที่ 12 กันยายน2560 เวลา 08.30 น. ณ โรงเรียนวัดเทพมงคล ตำบลโรงช้าง อำเภอพรหมบุรี

 - โครงการเข้าวัดทำบุญ พัฒนาจิต ชีวิตมั่นคง กำหนดจัดในวันที่ 20 กันยายน 2560 เวลา 06.30 น. ณ วัดศรีพรหมประสิทธิ์ ตำบลบ้านหม้อ อำเภอพรหมบุรี

 - โครงการสร้างความปรองดองสมานฉันท์ โดยใช้หลักธรรมทางพระพุทธศาสนา ในวันประชุมประจำเดือนตุลาคม 2560 **ตำบลพระงาม**รับผิดชอบในการนิมนต์พระสงค์แสดงพระธรรมเทศนา

 **4) เรื่อง** การรับสมัครจิตอาสาเฉพาะกิจ งานพระราชพิธีถวายพระเพลิงพระบรมศพ

สมเด็จพระเจ้าอยู่หัว ได้ทรงพระราชทานพระมหากรุณาธิคุณให้ประชาชนทุกภาคส่วน ได้มีส่วนร่วมถวายความอาลัย น้อมส่งเสด็จพระบาทสมเด็จพระเจ้าอยู่หัว ในพระราชพิธีถวายพระเพลิง พระบรมศพในห้วงเดือนตุลาคม ศกนี้ และเพื่อเป็นการสานต่อพระราชดำริของโครงการจิตอาสา “เราทำความดีด้วยหัวใจ”ซึ่งเป็นโครงการทำความดีร่วมกับสมเด็จพระเจ้าอยู่หัว ถวายเป็นพระราชกุศล แด่พระบาทสมเด็จพระเจ้าอยู่หัว ที่ได้ปฏิบัติภารกิจมาโดยตลอด เป็นที่ประจักษ์แก่สายตาของท่านทั้งหลาย สมเด็จพระเจ้าอยู่หัวจึงได้พระราชทานพระราชานุญาตให้จัดตั้ง “จิตอาสาเฉพาะกิจ งานพระราชพิธีถวาย พระเพลิงพระบรมศพ” โดยมีรายละเอียดของการเปิดรับสมัคร ประเภทจิตอาสาเฉพาะกิจฯ ดังนี้

 - **วันเวลารับสมัคร** ระหว่างวันที่ 1 – 30 กันยายน 2560 เวลา 08.00-16.00 น.

 - **สถานที่รับสมัคร** ต่างจังหวัดรับสมัคร ณ ที่ว่าการอำเภอทั่วประเทศ **(สำนักทะเบียนอำเภอ)**

 - ประเภทของงาน 8 กิจกรรม ประกอบด้วย งานดอกไม้จันทน์/งานประชาสัมพันธ์/ งานโยธา/งานขนส่งเพื่อความปลอดภัยของประชาชน/งานบริการประชาชน/งานแพทย์/งานรักษาความ-ปลอดภัย/งานจราจร

**-3-**

**5) เรื่อง ขอเชิญร่วมบำเพ็ญกุศลถวายผ้าพระกฐินพระราชทานของกระทรวงมหาดไทย**

 **ประจำปี 2560**

ด้วยกระทรวงมหาดไทยได้ขอรับพระราชทานผ้าพระราชทานพระกฐินประจำปี พ.ศ. 2560 เพื่อนำไปถวายพระสงฆ์จำพรรษา ณ วัดราชสิทธารามราชวรวิหาร แขวงวัดอรุณ เขตบางกอกใหญ่ กรุงเทพมหานคร ในวันพฤหัสบดีที่ 2 พฤศจิกายน 2560

 ในการนี้ อำเภอพรหมบุรี จึงขอเชิญชวนส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วมบริจาคเงินเพื่อสมทบทุนตามกำลังศรัทธา

 **6) เรื่อง ขอเชิญร่วมเป็นเจ้าภาพเทศน์มหาชาติ**

ด้วยจังหวัดสิงห์บุรี ได้รับแจ้งจากวัดบุดดา ตำบลบางกระบือ อำเภอเมืองสิงห์บุรี จังหวัดสิงห์บุรี ว่าจะจัดให้มีการเทศน์มหาชาติ (พระคาถาพัน หรือ 1,000 พระคาถา) ขึ้น เป็นครั้งแรก ในวันที่ 29-30 กันยายน 2560 เพื่อเป็นการสืบสานวัฒนธรรมและประเพณีที่เคยทำมา

อำเภอพรหมบุรี จึงขอเชิญชวนส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วมเป็นเจ้าภาพและร่วมฟังเทศน์มหาชาติ ในวันที่ 29-30 กันยายน 2560 ณ วัดบุดดา ตำบลบางกระบือ อำเภอเมืองสิงห์บุรี จังหวัดสิงห์บุรี

 **7) เรื่อง การพกพาปืนในที่สาธารณะ**

ตามที่ ได้เกิดเหตุมีกลุ่มบุคคลยิงปืนขึ้นฟ้าในงานฌาปนกิจศพวัดมงกุฎแก้ว ตำบล บางน้ำเชี่ยว อ.พรหมบุรี จ.สิงห์บุรี เมื่อวันอังคารที่ 29 สิงหาคม 2560 ซึ่งการกระทำดังกล่าวถือว่ามีความผิดตามกฎหมายอาญามาตรา 371 ผู้ใดพาอาวุธปืนไปในเมือง หมู่บ้านหรือทางสาธารณะโดยเปิดเผยหรือ โดยไม่มีเหตุสมควร หรือพาไปในที่ชุมนุมชุมชนที่ได้จัดให้มีขึ้นเพื่อนมัสการ การรื่นเริงหรือการอื่นใด ต้องระวางโทษปรับไม่เกินหนึ่งพันบาท และให้ศาลมีอำนาจสั่งให้ริบอาวุธนั้น และ พ.ร.บ. อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. 2490 มาตรา 8 ทวิ ห้ามมิให้ผู้ใดพาอาวุธปืนติดตัวไปในเมือง หมู่บ้านหรือทางสาธารณะโดยไม่ได้รับอนุญาตให้มีอาวุธปืนติดตัว เว้นแต่เป็นกรณีที่ต้องมีติดตัวเมื่อมีเหตุจำเป็นและเร่งด่วนตามสมควรแก่พฤติการณ์ไม่ว่ากรณีใด ห้ามมิให้พาอาวุธปืนไปโดยเปิดเผย หรือพาไปในชุมนุมชุมชนที่ได้จัดให้มีขึ้น เพื่อนมัสการ การรื่นเริง การมหรสพ หรือการอื่นใด ต้องระหว่างโทษจำคุกไม่เกิน 5 ปี ปรับไม่เกิน 10,000 บาท หรือทั้งจำทั้งปรับ

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานปศุสัตว์อำเภอพรหมบุรี**

 🖝**เรื่อง แจ้งการสำรวจข้อมูล**

 การสำรวจข้อมูลสัตว์เพื่อใช้ในการประกอบการช่วยเหลือจากภัยพิบัติต่างๆให้กำนัน ผู้ใหญ่บ้าน ดำเนินการสำรวจข้อมูลตามแบบสำรวจข้อมูลในพื้นที่ เพื่อใช้ประกอบการช่วยเหลือจากภัยพิบัติต่างๆ แล้วจัดส่งให้ที่สำนักงานปศุสัตว์อำเภอ สำหรับผู้ที่ทำการสำรวจ จะมีค่าใช้จ่ายในการสำรวจให้คนละ 600 บาท

**มติที่ประชุม รับทราบ**

-4-

 **2. สถานีตำรวจภูธรพรหมบุรี**

🖝**เรื่อง ผลดำเนินการ ประจำเดือนสิงหาคม 2560**

1. เกิดเหตุอุบัติเหตุรถชนในพื้นที่ตำบลหัวป่า มีผู้บาดเจ็บ 1 ราย และเสียชีวิต 1 ราย

2. ขอแจ้งเพิ่มเติมในกรณีการยิงปืนในงานศพที่วัดมงกุฎ ในเขตพื้นที่ ม.2 ต.บางน้ำเชี่ยว ช่วงเวลาเกิดเหตุ ทางเจ้าหน้าที่ตำรวจได้เข้าไปในพื้นที่ แต่ทางผู้ก่อเหตุรู้ตัว จึงทำให้ไม่สามารถเข้าดำเนินการจับกุมได้ ซึ่งเจ้าหน้าที่ตำรวจจะดำเนินการสืบสวนหาผู้กระทำผิดต่อไป

 3. ประชาสัมพันธ์ ให้กำนัน ผู้ใหญ่บ้าน ฯลฯ แจ้งเตือน แจ้งประชาสัมพันธ์ให้ประชาชนในพื้นที่ทราบ กรณีแจ้งความเท็จ เพราะช่วงเดือนสิงหาคมที่ผ่านมา มีการแจ้งความเท็จ จำนวน 3 คดี

**มติที่ประชุม รับทราบ**

 **3. สำนักงานเกษตรอำเภอพรหมบุรี**

🖝**เรื่อง การขึ้นทะเบียนเกษตรกรและการปรับปรุงทะเบียนเกษตรกร**

สำนักงานเกษตรอำเภอขอแจ้งประชาสัมพันธ์ เรื่องการขึ้นทะเบียนเกษตรกรและการปรับปรุงทะเบียนเกษตรกร สำนักงานเกษตรอำเภอได้ลงพื้นที่ในการขึ้นทะเบียนเกษตรกรและปรับปรุงทะเบียนแล้ว หากมีเกษตรกรรายใดยังไม่ปรับปรุงข้อมูล ให้ติดต่อที่สำนักงานเกษตรอำเภอ

🖝**เรื่อง การดำเนินโครงการ 9101**

สำนักงานเกษตรอำเภอๆได้ดำเนินการเบิกจ่ายค่าใช้จ่ายทั้งหมดแล้วเมื่อเดือนสิงหาคม แต่การดำเนินการยังมีอยู่ ขอให้กำนัน ผู้ใหญ่บ้านติดตามการดำเนินงานอย่างต่อเนื่อง เพื่อทำการสรุปผลการดำเนินงานส่งให้จังหวัดทราบ

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)